Title: ระเบียบกระทรวงศึกษาธิการ ว่าด้วยการเก็บรักษาและการจ่ายเงินกองทุนโบราณคดี พ.ศ. 2534

ระเบียบกระทรวงศึกษาธิการ

ระเบียบกระทรวงศึกษาธิการ
ว่าด้วยการเก็บรักษาและการจ่ายเงินกองทุนโบราณคดี
พ.ศ.๒๕๓๕

ด้วยกรมศิลปากรเห็นสมควรปรับปรุงระเบียบกระทรวงศึกษาธิการว่า
ด้วยการเก็บ รักษาและการจ่ายเงินกองทุนโบราณคดี พ.ศ.๒๕๐๔ ให้เหมาะยิ่งขึ้น
ฉะนั้น  อาศัยอำนาจตามความในมาตรา ๓๐ แห่งพระราชบัญญัติโบราณสถาน
โบราณ วัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔
รัฐมนตรีว่าการกระทรวงศึกษาธิการจึง กำหนดระเบียบไว้ดังต่อไปนี้

ข้อ ๑  ระเบียบนี้เรียกว่า ระเบียบกระทรวงศึกษาธิการว่าด้วยการเก็บรักษาและ
การจ่ายเงินกองทุนโบราณคดี พ.ศ. ๒๕๓๔

ข้อ ๒[๑] 
ระเบียบนี้ให้ใช้บังคับตั้งแต่บัดนี้เป็นต้นไป

ข้อ ๓ 
ให้ยกเลิกระเบียบกระทรวงศึกษาธิการว่าด้วยการเก็บรักษาและการจ่ายเงิน กองทุนโบราณคดี
พ.ศ.๒๕๐๔
บรรดาระเบียบหรือคำสั่งอื่นใดที่ขัดหรือแย้งกับระเบียบนี้
ให้ใช้ระเบียบนี้แทน

ข้อ ๔  เงินค่าธรรมเนียม เงินผลประโยชน์
และเงินอย่างอื่นอันเกิดจากพิพิธภัณฑสถาน แห่งชาติ หรือโบราณสถาน
ให้หัวหน้าหน่วยงานดังกล่าวแล้วแต่กรณี นำส่งกรมศิลปากรภายใน วันที่ ๕ ของทุกเดือน
ถ้าเงินตามวรรคหนึ่งมีจำนวนเกินกว่า
๑๐,๐๐๐ บาท ให้นำส่งกรมศิลปากรโดยด่วนอย่างช้าไม่เกิน
๓ วันทำการ

ข้อ ๕ 
ให้กรมศิลปากรเก็บรักษาเงินกองทุนโบราณคดีไว้เพื่อสำรองใช้จ่ายในกิจการอันเป็นประโยชน์แก่โบราณสถานหรือการพิพิธภัณฑ์ไม่เกินวงเงิน
๑๐,๐๐๐,๐๐๐ บาท โดยให้นำฝากธนาคารที่เป็นรัฐวิสาหกิจหรือธนาคารพาณิชย์ที่กระทรวงการคลังเห็นชอบ
เงินส่วนที่เกินจากที่กำหนดในวรรคหนึ่ง
ให้กรมศิลปากรนำส่งเข้าบัญชีเงินฝากที่ กระทรวงการคลังภายในวันที่ ๑๕ ของทุกเดือน

ข้อ ๖ 
ให้อธิบดีกรมศิลปากรมีอำนาจสั่งจ่ายเงินกองทุนโบราณคดีได้ในกิจการ ดังนี้
(๑) สร้าง ซ่อมแซม
หรือบูรณะโบราณสถาน โบราณวัตถุ ศิลปวัตถุ พิพิธภัณฑสถาน แห่งชาติ และอาคารที่ใช้ในกิจการของโบราณสถานพิพิธภัณฑสถานแห่งชาติ
(๒) ปรับปรุงบริเวณโบราณสถานหรือพิพิธภัณฑสถานแห่งชาติ
(๓) สำรวจ ขุดแต่ง
หรือขุดค้นโบราณวัตถุและโบราณสถาน
(๔) สร้าง ซ่อม เช่า
หรือซื้อพัสดุเพื่อกิจการอันเป็นประโยชน์แก่กิจการโบราณคดีหรือการพิพิธภัณฑ์หรือกิจการที่เกี่ยวเนื่อง
(๕) ซื้อโบราณวัตถุหรือศิลปวัตถุเพื่อกิจการโบราณสถานและการพิพิธภัณฑ์
(๖) จัดแสดงโบราณวัตถุหรือศิลปวัตถุ
(๗) ศึกษา วิจัย เผยแพร่ อบรม
หรือประชุมเกี่ยวกับกิจการด้านโบราณคดี หรือการพิพิธภัณฑ์
(๘) จ่ายเป็นค่าตอบแทน
บำเหน็จรางวัล ค่าจ้าง หรือค่ารับรองเกี่ยว กับกิจการอันเป็นประโยชน์แก่กิจการโบราณคดีหรือการพิพิธภัณฑ์
(๙) จ่ายเป็นเงินสินบนตามหลักเกณฑ์ที่กรมศิลปากรกำหนด
(๑๐) ลงทุนหรือหาประโยชน์อื่นใดเพื่อรายได้แก่กองทุนโบราณคดี

ข้อ ๗  ให้อธิบดีกรมศิลปากรรักษาการตามระเบียบนี้

ประกาศ ณ วันที่ ๒๓ กันยายน พ.ศ.๒๕๓๔
ก่อ 
สวัสดิ์พาณิชย์
รัฐมนตรีว่าการกระทรวงศึกษาธิการ

สถาพร/ปรับปรุง
๑๕
พฤศจิกายน ๒๕๔๙

[๑]
ราชกิจจานุเบกษา เล่ม ๑๐๙/ตอนที่ ๑๒/หน้า ๒๖/๒๑ กุมภาพันธ์ ๒๕๓๕